— 145 — 



Requier de mei , e jeo dunrai a tei les genz de la terre la lue 

 hereditet, et la toe possession les devises de terre. 



Tu governeras en verge ferrine e sis freindras ensement cume 

 le vaisel de potier. 



E ore vos, reis, entendez, seiez apris, vus chi jugiez la terre. 



Servez a nostre seignor en crieme : e si esleeciez a lui ot trem- 

 blur. 



Pernez discepline , que nostre sire alcune fiede ne s'icurst e pé- 

 rissiez de la juste veie. 



Cume la sue ire esprendrat en brief tens , beneurez tuit icil 

 Ici en lui se fient. 



III. 



Sire, a quei sunt multipliet cil ki mei trublent? mult s'esdrecent 

 en cuntre mei. 



Mult dient a la meie aneme : nen est salut a lui en sun Deu. 



Mais tu , sire , ies li miens receurre et la meie glorie eshalcanz 

 mun chief. 



Jeo cria a nostre seignur par ma voiz , e il me oit de sun saint 

 mont. 



Je dormi e si sumeillai e relevai ; kar nostre sire me recout. 



Ne crendrai milliers dépeuple avirunant mei : esdrece te, sire, 

 li miens Deu ; fai mei salf. 



Kar tu as ferut tuz contrarianz a mei senz achaison; les denz 

 des pecheors tu as atriblet. 



Le nostre seignur est saluz ; e sur tun people la tue benei- 

 cun. 



IV. 



Quant jeo apeloue, Deus de la meie justise me oit; 



En tribulaciun tu purluignas a mei. 



Aies merci de mei, e oies la meie oreison. 



Li fil des humes, des que a quant serez vus de grief cuer? 



Pur quei amez vus vanitet et querez menconge? 



E sachiez que nostre seignur at fait merveilleus sun saint : 

 nostre sire me orrat, quant jeo crierai a lui. 



Jraissiez vus, e ne vulliez pechier : les choses que vus dites 

 en voz cuers, en vos liz aiez compunctiun. 



MTSS. SCIENT. V. > » 



